SIRI ร่วง 6% นักลงทุนขายทำกำไร หลังราคาวิ่งทะลุเป้า 1.69 บ.
SIRI ร่วง 6% มาที่ 1.61 บ. คาดนักลงทุนขายทำกำไร หลังราคาวิ่งแรงทะลุเป้า 1.69 บ. โบรกยันพื้นฐานยังแกร่ง คาดไตรมาส 4/65 กำไรนิวไฮ
SIRI ร่วง 6% คาดนักลงทุนขายทำกำไร หลังราคาวิ่งแรงทะลุเป้า 1.69 บ. โบรกยันพื้นฐานยังแกร่ง คาดไตรมาส 4/65 กำไรนิวไฮ
6 ธ.ค. 2565

ผู้สื่อข่าวรายงานว่า วันนี้ (6 ธ.ค.65) ราคาหุ้น บริษัท แสนสิริ จำกัด (มหาชน) หรือ SIRI ล่าสุด ณ เวลา 11:50 น. อยู่ที่ระดับ 1.61 บาท ลบ 0.10 บาท หรือ 5.85% สูงสุดที่ระดับ 1.70 บาท ต่ำสุดที่ระดับ 1.58 บาท มูลค่าซื้อขาย 964.60 ล้านบาท
ทั้งนี้ นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า สาเหตุที่ราคาหุ้น SIRI ปรับตัวลงไปมาก มองว่าระยะสั้นเป็นการขาย Sell on fact หลังราคาขึ้นมาชนเป้าหมายที่บล.กสิกรไทยให้ไว้ที่ 1.69 บาท ซึ่งก่อนหน้าได้แนะนำเข้าซื้อที่ระดับราคาประมาณ 1.30 บาท
อย่างไรก็ตาม ปัจจัยพื้นฐานของ SIRI ยังดีเหมือนเดิม โดยคาดว่าในไตรมาส 4/65 กำไรน่าจะทำนิวไฮ และในไตรมาสสุดท้ายจะเปิดตัวโครงการใหม่ 12 โครงการ รวมมูลค่า 1.85 หมื่นล้านบาท ทำให้ทั้งปี 65 มีโครงการใหม่ ราว 5.1-5.2 หมื่นล้านบาท
ทั้งนี้แนะนำ หากถือหุ้น SIRI อยู่ให้ถือต่อ แต่หากไม่มี ให้ swicth ไปหุ้น AMATA